CELEX: 62008CN0517
Language: lt
Date: 2008-11-25 00:00:00
Title: Byla C-517/08 P 2008 m. lapkričio 25 d. Makhteshim-Agan Holding BV, Alfa Agricultural Supplies SA, Aragonesas Agro, SA pateiktas apeliacinis skundas dėl 2008 m. rugsėjo 9 d. Pirmosios instancijos teismo (ketvirtoji kolegija) priimto sprendimo byloje T-75/06 Bayer CropScience AG ir kt. prieš Komisiją

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/19
            
         2008 m. lapkričio 25 d.Makhteshim-Agan Holding BV, Alfa Agricultural Supplies SA, Aragonesas Agro, SA pateiktas apeliacinis skundas dėl 2008 m. rugsėjo 9 d. Pirmosios instancijos teismo (ketvirtoji kolegija) priimto sprendimo byloje T-75/06 Bayer CropScience AG ir kt. prieš Komisiją
   
   (Byla C-517/08 P)
   (2009/C 19/34)
   Proceso kalba: anglų
   Šalys
   
      Apeliantės: Makhteshim-Agan Holding BV, Alfa Agricultural Supplies SA, Aragonesas Agro, SA, atstovaujamos advokatų C. Mereu, K. Van Maldegem
   
      Kitos proceso šalys: Europos Bendrijų Komisija, Bayer CropScience AG, European Crop Protection Association (ECPA), Ispanijos Karalystė
   Apeliančių reikalavimai:
   
               —
            
            
               panaikinti Pirmosios instancijos teismo sprendimą byloje T-75/06; ir
            
         
               —
            
            
               panaikinti 2005 m. gruodžio 2 d. Komisijos sprendimą 2005/864/EB (1) dėl endosulfano neįtraukimo į Direktyvos 91/414/EEB (2) I priedą ir leidimų augalų apsaugos produktams, kurių sudėtyje yra šios veikliosios medžiagos, panaikinimo; arba
            
         
               —
            
            
               nepatenkinus šių reikalavimų, grąžinti bylą Pirmosios instancijos teismui, kad šis priimtų sprendimą; ir
            
         
               —
            
            
               priteisti iš atsakovės visas bylinėjimosi išlaidas (įskaitant Pirmosios instancijos teisme patirtas išlaidas).
            
         Apeliacinio skundo pagrindai ir pagrindiniai argumentai
   Apeliantės teigia, kad atmesdamas jų ieškinį, kuriuo prašoma panaikinti 2005 m. gruodžio 2 d. Komisijos sprendimą 2005/864/EB dėl endosulfano neįtraukimo į Direktyvos 91/414/EEB I priedą ir leidimų augalų apsaugos produktams, kurių sudėtyje yra šios veikliosios medžiagos, panaikinimo, Pirmosios instancijos teismas pažeidė Bendrijos teisę. Konkrečiai apeliantės teigia, kad Pirmosios instancijos teismas padarė kelias klaidas, kai aiškino faktines aplinkybes ir apeliančių situacijai taikytinus teisinius pagrindus. Dėl šios priežasties jis padarė kelias teisės klaidas, būtent kai:
   
               i)
            
            
               nepadarė išvados, kad dėl kompetentingų institucijų veiksmų apeliantės pateko į force majeure padėtį, t.y., kad kompetentingų institucijų procedūrinių terminų nepratęsimas buvo akivaizdi vertinimo klaida; ir
            
         
               ii)
            
            
               nusprendė, kad nebuvo pažeistos įstatyminės ir procesinės apeliančių teisės.
            
         
      (1)  OL L 317, p. 25.
   
      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 320, p. 1).